"Greșeala" guvernului ceh. Prim-ministrul recunoaște că nu trebuia să relaxeze restricțiile împotriva COVID19.
Prim-ministrul ceh Andrej Babis a recunoscut luni că guvernul său a comis "o greșeală" relaxând restricțiile anticoronavirus. Prim-ministrul ceh Andrej Babis: "A fost o greșeală pe care nu vreau să o fac din nou". Republica Cehă a înregistrat joi un număr record de 3.130 de cazuri noi.
Prim-ministrul ceh Andrej Babis a recunoscut luni că guvernul său a comis "o greșeală" relaxând restricțiile anticoronavirus la începutul verii, relatează L’Express. După ce a reușit să controleze epidemia cu măsuri stricte, cum ar fi purtarea obligatorie de măști în aer liber, guvernul ceh a ridicat majoritatea acestor măsuri înainte de vacanța de vară."M-am lăsat cucerit de sosirea verii și de atmosfera generală. A fost o greșeală pe care nu vreau să o fac din nou", a spus Andrej Babis într-un discurs televizat în care și-a îndemnat concetățenii să poarte mască de protecție.Republica Cehă a înregistrat joi un număr record de 3.130 de cazuri noi de contaminare cu Covid-19. A fost al treilea record zilnic consecutiv pentru țara de 10,7 milioane de oameni, care a înregistrat puțin peste 50.000 de cazuri și 521 de decese din martie.